kardosdrur/scandi-wiki huggingface dataset:
César Zabala

César Zabala Fernández (født 3. juni 1961 i Luque, død 31. januar 2020) var en paraguayansk fodboldspiller (midterforsvarer).

Karriere 
Zabala spillede 49 kampe og scorede to mål for Paraguays landshold. Han repræsenterede sit land ved VM 1986 i Mexico og spillede alle paraguayanernes fire kampe i turneringen, hvor holdet blev slået ud i 1/8-finalen. Han deltog også ved tre udgaver af Copa América.

På klubplan spillede Zabala hos Sportivo Luqeño i sin fødeby samt for Asunción-storklubben Cerro Porteño. Han vandt tre paraguayanske mesterskaber med Cerro Porteño. Han havde også udlandshophold hos blandt andet Internacional i Brasilien.

Titler 
Primera División de Paraguay
 1987, 1990 og 1992 med Cerro Porteño

Referencer

Eksterne henvisninger 

Fodboldspillere fra Paraguay
Fodboldspillere fra Sportivo Luqueño
Fodboldspillere fra Cerro Porteño
Fodboldspillere fra Sport Club Internacional
Archie Mountbatten-Windsor

Prins Archie af Sussex (født 6. maj 2019), er søn af Prins Henry, hertug af Sussex og Meghan, hertuginde af Sussex. Han er barnebarn af kong Charles 3. af Storbritannien og er den sjette i arvefølgen til den britiske trone efter sin far.

Biografi

Fødsel 
Archie Mountbatten-Windsor er søn af prins Harry, hertug af Sussex og Meghan, hertuginde af Sussex. Han blev født klokken 05:26 BST (04:26 UTC) den 6. maj 2019 på Portland Hospital i London. Flere vartegn blev belyst i forskellige farver for at markere fødslen, herunder Niagara Falls, CN Tower og London Eye. Hans navn blev annonceret den 8. maj 2019.

Opvækst 
I januar 2022 blev det rapporteret, at Mountbatten-Windsor var begyndt på en "ikke-traditionel" børnehave i Californien, med fokus på "emotionel læsefærdighed og bæredygtighed".

Referencer

Eksterne links 
 Archie Mountbatten-Windsor på den britiske kongefamilies hjemmeside

Amerikanere i 2000-tallet
Briter i 2000-tallet
Huset Windsor
Kongelige fra Storbritannien
Det Britiske Kongehus
Høllingers Bro

Høllingers Bro er en hvidmalet gangbro af træ fra 1943, som fører over Køge Å ved Åvænget i Køge.

Anlæggelsen af gangbroen blev endelig vedtaget af byrådet i 1942 i forbindelse med en større kloakering, hvor man blandt andet skulle have en kloakledning mellem Køge og Sønderkøge. Man besluttede at føre den over åen, da statsbanerne nægtede at lade den føre langs med jernbanebroen. Når man skulle føre den over åen kunne man ligeså godt lægge en plankebro over kloakrøret. Byrådsmedlem Johannes Høllinger var stærkt medvirkende til, at gangbroen anlægges, og den fik selvfølgelig i folkemunde navnet “Høllingers Bro”. Men faktisk blev det vedtaget ved et byrådsmøde i august 1944, at broen skulle have navnet “Åvængebroen”, men det vandt aldrig indpas.

I 2013 blev to fjernvarmerør placeret under broen som en del af hovedledningen, der skal helt ud til Herfølge.

Noter 

Bygninger, konstruktioner og anlæg i Køge
Broer i Danmark
Etableret i 1943
Danmarks sønner

Danmarks Sønner er en dansk spillefilm fra 2019, instrueret og skrevet af Ulaa Salim med Mohammed Ismail Mohammed (Zakaria) i hovedrollen.

Medvirkende 

 Mohammed Ismail Mohammed som Zakaria 
 Rasmus Bjerg som Martin Nordahl
 Zaki Youssef som Ali
 Elliott Crosset Hove
 Özlem Saglanmak som Mariam
 Olaf Johannessen som Jon
 Morten Holst som Tobias
 Imad Abul-Foul som Hassan
 Ivan Alan Ali som Zakarias lillebror
 Asil Mohamad Habib som Zakarias mor
 Ali Hussein som Mariams søn

Referencer

Eksterne henvisninger 
 

Danske film fra 2019
Dramafilm fra Danmark
Thrillerfilm fra Danmark
Dansksprogede film
This Is the End

This is the End er en amerikansk katastrofefilm og sort gyserkomedie fra 2013, skrevet, co-produceret og instrueret af Seth Rogen og Evan Goldberg i deres filminstruktørdebut. I filmen medvirker Rogen, Jay Baruchel, James Franco, Jonah Hill, Danny McBride og Craig Robinson i hovedrollerne og filmen handler om de fiktive versioner af sig selv i kølvandet på en global bibelsk apokalypse.

Filmen er produceret af Mandate Pictures og Rogen og Goldbergs Point Grey Pictures, This is The end fik premiere på Fox Village Theatre den 3. juni 2013 og blev udgivet i biograferne i USA den 14. juni 2013 af Columbia Pictures. Filmen var en anmeldermæssig og kommerciel succes, der indtjente 126 millioner dollars mod et budget på 32 millioner dollars.

Handling 

Jay Baruchel ankommer til Los Angeles for at besøge den gamle ven og canadiske skuespiller Seth Rogen, der inviterer ham til en housewarming, der afholdes af James Franco. Jay har ubehageligt til den overfyldte fest, så Seth følger med ham til en dagligvarebutik for at købe cigaretter. Da stråler af blåt lys kommer ned og suger adskillige folk op i himlen, flygter Seth og Jay tilbage til James hus og finder ud af festen er uskadt. Et jordskælv rammer derefter og publikum skynder sig udenfor, hvor et stort hul pludselig åbner sig i James gård og sluger flere af gæsterne. Seth, Jay, James, Jonah Hill og Craig Robinson løber tilbage ind i huset. Jay fortæller de resterende gæster, at jordskælvet har ødelagt det meste af Los Angeles. De udfører derefter en opgørelse over deres forsyninger, opretter et ransonsystem, går op i huset og afventer hjælp.

Medvirkende 
De fleste af filmens skuespillere spiller fiktive og overdrevne versioner af sig selv: 
 Jay Baruchel
 Seth Rogen
 Craig Robinson
 Danny McBride
 James Franco
 Jonah Hill
 Emma Watson
 Kevin Hart
 Paul Rudd
 Rihanna
 Christopher Mintz-Plasse
 Mindy Kaling
 David Krumholtz
 Michael Cera
 Martin Starr
 Aziz Ansari
 Channing Tatum
 Backstreet Boys
 Jason Segel (ikke krediteret)

Musik 
This is the End: Original Motion Picture Soundtrack er soundtracket til filmen. Den blev udgivet den 11. juni 2013  af RCA Records.

Attraktion 
This is the End blev tilpasset til en 3D labyrint med titlen This Is the End 3D til Halloween Horror Nights på Universal Studios Hollywood i 2015. Labyrinten fungerede som begivenhedens første horror/komediebaserede attraktion.

Referencer

Eksterne henvisninger 

 
 
 
 
 

Religiøse Gyserfilm
Film fra Columbia Pictures
Satirefilm fra USA
Katastrofefilm fra USA
Gyserkomediefilm fra USA
Engelsksprogede film
Amerikanske film fra 2013
Pages with unreviewed translations
Anne-Birthe Hove

Anne-Birthe Hove (født i Aasiaat 28.juni 1951, død 5. august 2012 i København) var en grønlandsk billedkunstner. Hun er blevet betegnet som en af Grønlands vigtigste kunstnere.

Baggrund 
Anne-Birthe Hove fødtes og voksede op i Grønland.. Hun blev uddannet på Det Kongelige Danske Kunstakademi: Grafisk Skole 1979-82 og Kunstpædagogisk skole 1982-84 og var mangeårigt medlem af Koloristerne. Hun arbejdede i et bredt spænd af medier og materialer, og både med maleri og skulptur, men først og fremmest var hun grafiker.

Billedkunst 
I sin billedkunst hentede Anne-Birthe Hove de fleste af sine motiver fra Grønland. På Nuuk Kunstmuseum, kan man bl.a. se en serie med 14 litografier af byens vartegn, fjeldet Sermitsiaq.
 
Anne-Birthe Hove har udført flere frimærkeserier. Hun var medstifter og medlem af den grønlandske kunstnersammenslutning, KIMIK, 1995, og forkvinde for KIMIK 1997-2007.

Hæder 
Anne-Birthe Hove fik Grønlands Selvstyres Kulturpris i 2012.

Udvalgte udsmykninger 
 1987 Kapel på Dr. Ingrids Hospital, Nuuk
 1998 Lufthavnen, Aasiaat
 2001 Psykiatrisk afdeling, Dronning Ingrids Hospital, Nuuk
 2008 Ilimmarfik, universitetsparken i Nuuk
 2010 Gudhjem svømmehal, Bornholm

Udvalgte udstillinger 
 1989 De passé en present Det danske hus, Paris (gruppeudstilling)
 1998 Kunst aus Grünland, Kiel (gruppeudstilling)
 2005 Den Røde Snescooter, Nordatlantisk Brygge (gruppeudstilling)
 2005 Nordenvind, Museet for Religiøs Kunst og Kastrupgaard (gruppeudstilling)
 2006 Retrospektiv udstilling, Katuaq, Nuuk
 2008 Vejle Kunstmuseum
 2009 Svanekegaarden, Bornholm
 2012 Anne-Birthe Hove 1951-2012, retrospektiv udstilling på Nuuk Kunstmuseum

Referencer

Kilder og eksterne henvisninger 
 Jørgen Chemnitz (red): Anne-Birthe Hove, Milik Publishing, 2016. 238 pp.  
 Anne-Birthe Hove. Registrant over værker: https://annebirthehove.com/ </ref>
 Bodil Kaalund: Grønlandsk Kunst, 3. udgave. 2011
 Anne-Marie Gjedde Olsen: Anne-Birthe Hove, Katuaq & Milik Publishing, 2005
 Jørgen Trondhjem: 100 års grønlandsk billedkunst, Turbine 2011

 
  

Billedkunstnere fra Grønland
Center for offentlig innovation

Center for Offentlig Innovation er et nationalt center underlagt Finansministeriet, oprettet i 2013, hvis formål er at øge effektiviteten og kvaliteten af den offentlige sektor gennem innovation. Dette gøres ved at facilitere spredningen af innovative løsninger i den offentlige sektor, forbedre og forenkle evalueringen af innovative tiltag på offentlige arbejdspladser, udbrede statistiske oplysninger om statslige, regionale og kommunale arbejdspladser, samt etablere og drive videndelingsnetværk.

Center for Offentlig Innovation er ligeligt finansieret af regeringen og Kommunernes Landsforening.

Referencer 

Offentlige institutioner i Danmark
Innovation
Etableret i 2013
Diego Perrone

Diego Rafael Perrone Vienes (født 17. november 1979 i Montevideo, Uruguay) er en uruguayansk tidligere fodboldspiller (angriber).

Perrone spillede størstedelen af sin karriere i hjemlandet, hvor han blandt andet repræsenterede to af de store Montevideo-klubber, Nacional og Danubio. Han vandt det uruguayanske mesterskab med Danubio i 2004. Han havde også udlandsophold hos blandt andet Catania i Italien, paraguayanske Olimpia samt Lugano i Schweiz.

Perrone spillede desuden fem kampe for Uruguays landshold, alle i 2003. Han scorede to mål i de fem kampe, begge i en venskabskamp mod Mexico.

Titler 
Primera División Uruguaya
 2004 med Danubio

Referencer

Eksterne henvisninger 

Fodboldspillere fra Uruguay
Fodboldspillere fra Club Nacional de Football
Fodboldspillere fra Club Olimpia
Fodboldspillere fra Club León
Fodboldspillere fra Danubio F.C.
Fodboldspillere fra FC Lugano
Fodboldspillere fra Levadiakos F.C.
Personer fra Montevideo
Pablo Lima

Pablo Martín Lima Olid (født 26. marts 1981 i Montevideo, Uruguay) er en uruguayansk tidligere fodboldspiller (forsvarer).

Perrone spillede størstedelen af sin karriere i hjemlandet, hvor han blandt andet var tilknyttet Danubio i næsten ti sæsoner. Han vandt det uruguayanske mesterskab med klubben tre gange. Han havde også udlandsophold hos blandt andet Vélez Sársfield i Argentina, som han blev argentinsk mester med i 2009.

Lima spillede desuden 14 kampe for Uruguays landshold i perioden 2001-2007. Han var med i truppen der blev nr. 4 ved Copa América i 2001.

Titler 
Primera División Uruguaya
 2004, 2007 og 2014 med Danubio

Primera División de Argentina
 2009 (Clausura) med Vélez Sarsfield

Referencer

Eksterne henvisninger 

Fodboldspillere fra Uruguay
Fodboldspillere fra Club Atlético Peñarol
Fodboldspillere fra Club Atlético Vélez Sársfield
Fodboldspillere fra Rosario Central
Fodboldspillere fra Quilmes Atlético Club
Personer fra Montevideo
Olympiske museum

Det olympiske museum (fransk: Musée olympique) er et museum, der beskæftiger sig med de olympiske lege, som ligger i Lausanne, Schweiz. Det blev etableret i 1993 og har omkring 250.000 besøgende om året.

Eksterne henvisninger 

 
 Page on the website of the City of Lausanne

Museer i Schweiz
Museer etableret i 1993
Marcelo Tejera

Marcos Marcelo Tejera Battagliesi (født 6. august 1973 i Montevideo, Uruguay) er en uruguayansk tidligere fodboldspiller (offensiv midtbane).

Gennem karrieren spillede Tejera for adskillige klubber i både hjem- og udland. Han repræsenterede blandt andet Montevideo-klubberne Defensor Sporting, Peñarol og Nacional, og vandt et uruguayansk mesterskab med førstnævnte i 1991. Af hans klubber i udlandet kan nævnes italienske Cagliari, argentinske Southampton samt Millonarios i Colombia.

Tejera spillede desuden seks kampe for Uruguays landshold i perioden 1991-2005.

Titler 
Primera División Uruguaya
 1991 med Defensor Sporting

Referencer

Eksterne henvisninger 

Fodboldspillere fra Uruguay
Personer fra Montevideo
Josemir Lujambio

Josemir Lujambio Llanes (født 25. september 1971 i Durazno, Uruguay) er en uruguayansk tidligere fodboldspiller (angriber).

Lujambio tilbragte størstedelen af sin karriere i hjemlandet og i Argentina. Han repræsenterede Montevideo-klubberne Defensor Sporting og Peñarol og vandt et uruguayansk mesterskab med begge hold. I Argentina spillede han blandt andet for Newell's Old Boys og Banfield.

Lujambio spillede desuden fem kampe for Uruguays landshold, alle i 1997, hvor han var med i landets trup til Copa América.

Titler 
Primera División Uruguaya
 1991 med Defensor Sporting
 1999 med Peñarol

Referencer

Eksterne henvisninger 

Fodboldspillere fra Uruguay
Fodboldspillere fra Defensor Sporting
Iman Meskini

Iman Meskini (født d. 3. marts 1997) er en norsk skuespiller, som er bedst kendt for sin rolle som gymnasieeleven Sana Bakkoush i ungdoms-TV-serien Skam. Her spillede hun hovedrollen i seriens 4. sæson. 

Hendes mor er fra Norge og hendes far fra Tunesien.

Meskini har været værnepligtig et år i det norske luftvåben og studerer arabisk og mellemøststudier ved Universitetet i Oslo.

Meskini er en stor rollemodel for mange unge muslimske kvinder. Hun har gjort indtryk på omverdenen med sit syn og sine tanker som norsk muslim og de valg, en muslimsk teenager gør sig.

Meskini har udgivet bogen "minhistorieminmening", der især handler om de tanker, hendes instagramfølgere gør sig om at bære hijab. I 2019 udkom bogen også på dansk.

Kilder

Eksterne henvisninger 

 

Skuespillere fra Norge
Alumni fra Oslo Universitet
Ulrik Birch

Ulrik Johan Carl Birch, (født 25. oktober 1883 i København, død 10. oktober 1913), var en dansk flyvepioner og bogtrykker. 

Birch begyndte 1910 sin flyveruddannelse på Christianshavns flyveskole hos Robert Svendsen, men drog i begyndelsen af 1911 sammen med flyveren Niels Leth Jensen til Paris, hvor han på flyveskolen i Issy-les-Moulineaux fløj solo. Han blev derefter optaget som elev på Farmans aerodrom ved Étampes, hvor han fik sin flyveruddannelse af Maurice Chevillard. I maj 1911 styrtede han ned ved en prøveflyvning og brækkede det ene lår og fik derfor først flyvercertifikatet 1912. 

Tilbage i Danmark, havde han "akrobatflyvninger" i København og flyvninger med passager fra Tivoli. 1913 fik han med sit Maurice Farman-biplan Ørnen ansættelse i det nyoprettede Marinens Flyvevæsen som pilotinstruktør. Samme efterår styrtede han under en landing på Kløvermarken og kom så alvorligt til skade, at han godt en uge senere døde af sine skader. Passageren premierløjtnant Just Andreas Thiele, som var elev på Flyveskolen, slap uskadt. Dette var den første flyveulykke i Danmark med dødelig udgang. Han trænede Prins Axel op til flyvercertificat, og formentlig derfor blev han på dødslejet udnævnt som Ridder af Dannebrog. 

Det aeronautiske selskab rejste i 1916 en mindesten for Ulrik Birch i Fælledparken. Også i Enveloppeparken findes en mindesten i granit, som blev lavet af Georg Ulmer. På Amager lagde han i 1917 navn til en lille villavej, Ulrik Birchs Allé, hvor Zonens Flyvetjeneste havde sit domicil i årene 1942-1962.

Birch var gift med Dagmar Elise Løvenskiold Berg (1887-1968); deres bryllupsrejse foretog de med fly Danmark rundt, hvilket vakte stor opsigt i medierne.

Eksterne henvisninger 
 

Luftfart i Danmark
Piloter fra Danmark
Danskere i 1900-tallet
Luftfartspionerer
Gravsted.dk
Modtagere af Dannebrogordenen
Personer fra København
Zone-Redningskorpset

Zone-Redningskorpset var en dansk redningskoncern stiftet i 1930 af udbrydere af Falcks Zone-Brand-Væsen. Falck og Zonen udkæmpede i over 30 år en hård konkurrence, der for Zonens vedkommende betød udvikling af bl.a  ambulanceflyvetjeneste i 1939. 
Den 1. januar 1963 opkøbte konkurrenten Falck aktierne i Zone-Redningskorpset. Officielt blev de to redningskorps fusioneret til "Falck-Zonen", men i virkeligheden overtog Falck Zone-Redningskorpset. I 1977 blev navnet forkortet til blot "Falck".

Zonens Flyvetjeneste havde sit domicil på Ulrik Birchs Allé i København i årene 1942-1962.

Kilder

Tryghedsvirksomheder i Danmark
Beredskab
Etableret i 1906
Virksomheder i København
Egevikler

Egevikleren (Tortrix viridana) er en mindre, grøn sommerfugl, der kan blive mellem 8,5 og 11 mm lang.

Udseende 
Egeviklerens forreste vinger er lysegrønne og gullige i kanten. Den ene lapper lidt ind over den anden. De bagerste vinger er blege og har frynser.

Livscyklus 
Ved midsommer sværmer hanner og hunner rundt, og hunnen ynder at lægger æggene i egetræerne. Næste forår udklækkes æggene. Larverne er op til 15 mm lange og grønne. De spinder egebladene sammen og forpupper sig inde i dem.

Kildehenvisninger

Eksterne henvisninger 

Viklere
Natsommerfugle
Eastbourne International 2020

Eastbourne International 2020 var en tennisturnering, der skulle have været spillet udendørs på græsbaner i Devonshire Park i Eastbourne, Storbritannien i perioden 21. - 28. juni 2020. Turneringen var del af WTA Tour 2020 i kategorien WTA Premier samt ATP World Tour 2020 i kategorien ATP World Tour 250.

Turneringen blev imidlertid aflyst på grund af den igangværende COVID-19-pandemi. Den 1. april 2020 meddelte det britiske tennisforbund, at samtlige optaktsturneringer til Wimbledon-mesterskaberne 2020 var aflyst. Beslutningen var blevet taget på baggrund af rådgivning fra den britiske regering, samtidig med at ATP Tour og WTA havde suspenderet al professionel tennis til og med 13. juli 2020.

Eksterne henvisninger 
 LTA - Nature Valley International

Noter 

2020
WTA Tour 2020
ATP Tour 2020
Drepanophycales

Drepanophycales er en uddød orden i Ulvefod-klassen. Der er fundet nogle få forsteninger, som stammer fra silurperioden, men langt de fleste er fra devon (ca. 419 millioner år f.v.t til ca. 359 millioner f.v.t.). Fundene er gjort i Europa, Rusland, Kina, Australien og Nordamerika. Ordenen ses også beskrevet under navnene Asteroxylales eller Baragwanathiales.

Beskrivelse 
Drepanophycales er en orden af uddøde karplanter fra silur- og devonperioderne. Stænglen kan have en tykkelse fr nogle mm op til flere cm med længder fra nogle cm op til adskillige m. De er oprette eller opstigende, af og til tvedelte og forsynet med ægte rødder, der udgår fra stænglens bund. Karstrengene er dels en aktinosteler og dels trakeider af primitiv type (en såkaldt G-type). Stænglen er enten dækket af mikrofyller (blade med en enkelt karstreng eller ”åre”), eller med bladagtige udvækster, der har karagtige spor frem til fremspringets vedhæftning, men ikke længere. Planterne har ikke de megasporer og mikrosporer, der kendes fra f.eks. frøplanterne, og sporangiet udvikles enkeltvis og udskilles via en enkelt spalte

Drepanophycaceae
Asteroxylaceae

Noter 

Geologiske perioder
Dansk Vejhistorisk Selskab

Dansk Vejhistorisk Selskab er en dansk forening der har til formål er at fremme interessen for den historiske udvikling af Danmarks veje og deres brug ud fra samfundsmæssige og tekniske synspunkter.

Foreningen blev stiftet 2. marts 1982. Den laver indsamling, og registrering af effekter samt kortlægning og bevaring af historisk interessante vejstrækninger og bygværker.

I 2018 havde foreningen 110 personlige medlemmer og 15 firmamedlemmer.

Til sin død var Prins Henrik protektor for Dansk Vejhistorisk Selskab.

Referencer

Eksterne henvisninger 
Officielt websted

Vejhistorie
Vejhistorisk Selskab
Etableret i 1982
Rikke Frost

Rikke Frost (født 22. maj 1973 i Aabenraa) er en dansk industriel designer. I 2019 vandt hun DRs programserie Danmarks næste klassiker.

Historie 
Frost blev uddannet fra Arkitektskolen Aarhus i 2000, og etablerede egen virksomhed fire år efter. 

Hun har udstillet i ind- og udland, og har vundet flere designpriser. Blandt andet i 2012 hvor hun fik Boligmagasinets Design Award som årets læserfavorit  for sin gyngestol "Sway". I 2018 modtog hun prisen German Design Award for grebsdesignet "Filigree".

I marts 2019 vandt hun med børnemøbelet 'Bukki' DRs programserie Danmarks næste klassiker. Vindermøblet blev efterfølgende udstillet på Designmuseum Danmark.

Referencer

Eksterne henvisninger 
 Officielt websted
 

Personer fra Aabenraa
Industrielle designere fra Danmark
Den røde tråd

Den røde tråd kan henvise til flere artikler:

 Den røde tråd (udtryk) – udtryk som kendetegner en fælles ide eller princip
 "Den røde tråd" (sang) – en sang af Shu-bi-dua fra deres album 78'eren fra 1978
 Den røde tråd (film) – en film af Shu-bi-dua fra 1989
Danmarks næste klassiker

Danmarks næste klassiker var en dansk tv-konkurrence der skulle finde Danmarks næste møbelklassiker. Series seks afsnit blev vist på DR1 i foråret 2019 og var produceret af Monday Media. Kunstakademiets Designskole var location for afsnittenes indledning og afslutning. Designer Rikke Frost vandt konkurrencen med et børnemøbel.

Efter programmet blev de fem deltageres møbler udstillet ved en særudstilling på Designmuseum Danmark.

Medvirkende 
Designere
 Janus Larsen
 Isabel Ahm
 Rasmus Bækkel Fex
 Kasper Thorup
 Rikke Frost

Dommere
 Anne-Louise Sommer
 Kasper Salto

Vært
 Mette Bluhme Rieck

Referencer

Eksterne henvisninger 
 Danmarks næste klassiker hos DR
 Særudstilling: Danmarks næste klassiker

DR-serier
Etableret i 2019
Møbeldesign
Shkodran Maholli

Shkodran Maholli (født 10 April 1993) er en Svensk fodboldspiller med Albanske rødder som spiller for  IF Limhamn Bunkeflo som  Angriber.

I Juli 2018 flyttede Maholli til en udenlandsk klub for første gang i hans karriere. Han skrev under med Silkeborg IF som på daværende tidspunkt spillede i 1. division.

Kilder og henvisninger 

Fodboldspillere fra Silkeborg IF
Oscar Hedvall

Oscar Hedvall (født 9. august 1998) er en dansk fodboldspiller som fra 2023 spiller for FC Midtjylland som målmand.

Efter mere end to sæsoner som tredje-målmand i førsteholdstruppen fik han chancen som førstevalg i optakten til opryknings-foråret 2019. Og den greb han. I træningskampene viste han så højt niveau, at cheftræner Michael Hansen gjorde ham til sit førstevalg, da forårs-sæsonen begyndte. Hedvall viste høj klasse og i optakten til Superliga-sæsonen 2019-20 blev han tildelt trøje nummer 1 som bevis på, at han er klubbens nye førstevalg mellem stængerne.

Kilder og henvisninger

Fodboldspillere fra Silkeborg IF
Andreas Heimer Hansen

Andreas Heimer Hansen (født 10. december 1997) er en dansk fodboldspiller som spiller for B.93 som midtbane.

Andreas Heimer kom til Silkeborg på den næstsidste dag i transfervinduet i januar 2019. Heimer blev købt i Thisted FC, som midtbanespilleren havde optrådt for i et års tid.

Kilder og henvisninger

Fodboldspillere fra Silkeborg IF
Personer fra København
Kasper Salto

Kasper Salto Poulsson (født 14. februar 1967 i København) er en dansk prisvindende møbelsnedker og industriel designer.

Han har blandt andet arbejdet sammen med Fritz Hansen.

Eksterne henvisninger 
 Officielt websted

Personer fra København
Designere fra Danmark
Emil Holten

Emil Holten (født 8. august 1996) er en dansk fodboldspiller som spiller for  Esbjerg fB som angriber.

Emil Holten kom til Esbjerg fra Silkeborg IF i sommeren 2021, hvor SIF netop var rykket op i Superligaen, mens Emil Holten skulle forsætte i 1.division med  Esbjerg.

Kilder og henvisninger

Eksterne henvisninger 

Fodboldspillere fra Silkeborg IF
Fodboldspillere fra Esbjerg fB
Sebastián Battaglia

Sebastián Alejandro Battaglia (født 8. november 1980 i Santa Fe, Argentina) er en argentinsk tidligere fodboldspiller (defensiv midtbane).

Battaglia spillede størstedelen af sin karriere hos Boca Juniors i hjemlandet. Han tilbragte i alt 13 år hos Buenos Aires-klubben, som han vandt hele syv argentinske mesterskaber og fire udgaver af Copa Libertadores med. Han var desuden i en enkelt sæson tilknyttet spanske Villarreal.

Battaglia spillede desuden 10 kampe for det argentinske landshold.

Titler 
Primera División Argentina
 1999 Clausura, 2000 Apertura, 2003 Apertura, 2005 Apertura, 2006 Clausura, 2008 Apertura og 2011 Apertura med Boca Juniors

Copa Libertadores
 2000, 2001, 2003 og 2007 med Boca Juniors

Intercontinental Cup
 2000 og 2003 med Boca Juniors

Copa Sudamericana
 2004 med Boca Juniors

Recopa Sudamericana
 2005, 2006 og 2008 med Boca Juniors

Copa Argentina
 2012 med Boca Juniors

UEFA Intertoto Cup
 2004 med Villarreal

Referencer

Eksterne henvisninger 

Fodboldspillere fra Argentina
Fodboldspillere fra Boca Juniors
Fodboldspillere fra Villarreal CF
Fodboldtrænere fra Club Atlético Boca Juniors